PATVIRTINTA
Šilutės rajono savivaldybės 
tarybos 2023 m.                d. 
sprendimu Nr. T1-


VIEŠOSIOS ĮSTAIGOS ŠILUTĖS LIGONINĖS STEBĖTOJŲ TARYBOS 
DARBO NUOSTATAI


I. BENDROSIOS NUOSTATOS

1. Šie nuostatai reglamentuoja Šilutės rajono savivaldybės viešosios įstaigos Šilutės ligoninės (toliau – Įstaiga) stebėtojų tarybos (toliau – Stebėtojų taryba) funkcijas, teises, sudėtį ir darbo organizavimą.
2. Stebėtojų tarybos sudėtį ir nuostatus tvirtina ir keičia Šilutės rajono savivaldybės taryba (toliau – Savivaldybės taryba).
3. Stebėtojų taryba veikia vadovaudamasi Lietuvos Respublikos viešųjų įstaigų įstatymu, Sveikatos sistemos įstatymu, Sveikatos priežiūros įstaigų įstatymu, Įstaigos įstatais bei šiais nuostatai.
4. Stebėtojų taryba yra Įstaigos patariamasis valdymo organas Įstaigos veiklos viešumui užtikrinti.
5. Stebėtojų tarybos išvados ir pasiūlymai, teikiami Įstaigos administracijai ir steigėjui, yra patariamojo pobūdžio.

II. STEBĖTOJŲ TARYBOS FUNKCIJOS

6. Stebėtojų taryba atlieka šias funkcijas:
1. 
2. 
3. 
4. 
5. 
6. 
6.1. stebi ir analizuoja Įstaigos veiklą;
6.2. išklauso ir įvertina Įstaigos vadovo parengtą Įstaigos metinės veiklos ataskaitą;
6.3. derina su Įstaigos administracija Įstaigos vidaus darbo taisykles, biudžeto lėšų paskirstymo, teikiamų paslaugų asortimento didinimo ar mažinimo bei kitus projektus;
6.4. stebėtojo teisėmis dalyvauja Įstaigos administracijos organizuojamuose konkursuose padalinių bei filialų vadovų pareigoms ir pareiškia savo nuomonę Šilutės rajono savivaldybės tarybai dėl konkursų vykdymo skaidrumo ir nešališkumo.
7. Stebėtojų taryba priima sprendimus dėl:
7.1. pritarimo (nepritarimo) Įstaigos metinės veiklos ataskaitai;
7.2. pritarimo (nepritarimo) Įstaigos vadovo parengtam Įstaigos lėšų išlaidų sąmatos projektui;
7.3. pritarimo (nepritarimo) Įstaigos darbuotojų darbo apmokėjimo tvarkai;
7.4. kitų siūlomų svarstyti klausimų.
8. Stebėtojų taryba negali:
8.1. vykdyti funkcijų, kurios priskiriamos kitų Įstaigos valdymo organų kompetencijai;
8.2. atšaukti Įstaigos administracijos priimtų sprendimų.

III. STEBĖTOJŲ TARYBOS SUDĖTIS IR DARBO ORGANIZAVIMAS

9. Stebėtojų tarybą sudaro penki nariai:
1. 
2. 
3. 
4. 
5. 
6. 
7. 
8. 
1. 
2. 
3. 
4. 
5. 
6. 
7. 
8. 
9. 
9.1.  du Įstaigos dalininko (savininko) teises ir pareigas įgyvendinančios institucijos paskirti atstovai;
9.2.  du Savivaldybės tarybos paskirti atstovai;
9.3.  vienas Įstaigos sveikatos priežiūros specialistų profesinės sąjungos paskirtas atstovas. Jei Įstaigoje nėra veikiančios profesinės sąjungos, atstovą skiria Įstaigos darbuotojų visuotinis susirinkimas.
10. Stebėtojų tarybos nariais negali būti asmenys, dirbantys Įstaigos administracijoje, Valstybinėje ar teritorinėje ligonių kasoje, sveikatos draudimo įmonėje.
11. Stebėtojų tarybos narys gali būti atšauktas, jeigu atsisako pats būti Stebėtojų tarybos nariu (atšaukia paskyrusi institucija). Stebėtojų tarybos pirmininkas turi teisę siūlyti Savivaldybės tarybai pakeisti narį, jeigu Stebėtojų tarybos narys be pateisinamos priežasties nedalyvavo Stebėtojų tarybos posėdžiuose daugiau kaip 3 kartus iš eilės. Tokiu atveju iki Stebėtojų tarybos kadencijos pabaigos deleguojamas naujas Stebėtojų tarybos narys šių Nuostatų nustatyta tvarka.
12. Vietoje atsistatydinusio ar atšaukto Stebėtojų tarybos nario skyrusi institucija parenka ir deleguoja kitą narį.
13. Stebėtojų taryba sudaroma penkerių metų kadencijai. Kadencijų skaičius tam pačiam asmeniui neribojamas.
14. Stebėtojų tarybos nariai savo funkcijas vykdo visuomeniniais pagrindais.
15. Stebėtojų tarybos pirmininkas, jo pavaduotojas ir sekretorius yra išrenkami pirmajame Stebėtojų tarybos posėdyje.
16. Stebėtojų tarybos pirmininkas:
1. 
2. 
3. 
4. 
5. 
6. 
7. 
8. 
9. 
10. 
11. 
12. 
13. 
14. 
15. 
16. 
16.1. organizuoja Stebėtojų tarybos darbą: šaukia posėdžius, nustato jų vietą ir laiką;
16.2. pasirašo Stebėtojų tarybos posėdžių protokolus, kitus būtinus dokumentus, susijusius su Stebėtojų tarybos veikla;
16.3. prireikus duoda pavedimus kitiems Stebėtojų tarybos nariams.
17. Pagrindinė Stebėtojų tarybos darbo forma – posėdis, kuris protokoluojamas. Posėdžiai šaukiami ne rečiau kaip du kartus per metus. Posėdis laikomas teisėtu, jeigu jame dalyvauja ne mažiau kaip 50 proc. Stebėtojų tarybos narių. Sveikatos priežiūros įstaigos vadovas sudaro sąlygas posėdžiams rengti: parengia posėdžio vietą ir technines priemones, protokoluoja, saugo posėdžių protokolus. Stebėtojų tarybos sprendimai priimami atviru balsavimu posėdyje dalyvaujančių narių balsų dauguma. Balsams pasiskirsčius po lygiai, lemia pirmininko balsas. Jeigu dėl Stebėtojų tarybos sprendimo Stebėtojų tarybos narys posėdyje pareiškia atskirąją nuomonę, ji įrašoma į posėdžio protokolą. Dėl svarbių priežasčių negalintis dalyvauti posėdyje Stebėtojų tarybos narys gali raštu pateikti savo nuomonę dėl svarstomų klausimų, kuri turi būti paskelbta posėdyje ir įrašyta į protokolą.

IV. STEBĖTOJŲ TARYBOS NARIŲ TEISĖS IR PAREIGOS

18. Stebėtojų tarybos narių teisės: 
18.1. gauti iš Įstaigos administracijos informaciją, reikalingą nuostatuose numatytoms funkcijoms atlikti; 
18.2. teikti pasiūlymus pagal savo kompetenciją Įstaigos administracijai ir Šilutės rajono savivaldybės tarybai;
18.3. siūlyti sušaukti Stebėtojų tarybos posėdį;
18.4. išsakyti nuomonę Stebėtojų tarybos posėdžiuose, teikti pastabas ir pasiūlymus dėl posėdžio darbotvarkės ir posėdyje nagrinėjamų klausimų, susipažinti su Stebėtojų tarybos dokumentais ir jų projektais.
19. Stebėtojų tarybos narių pareigos:
19.1. dalyvauti Stebėtojų tarybos posėdžiuose; 
19.2. iš anksto pranešti Stebėtojų tarybos pirmininkui, kai dėl svarbių priežasčių negali dalyvauti posėdyje.

V. BAIGIAMOSIOS NUOSTATOS

20. Stebėtojų taryba yra atsakinga ir atskaitinga ją sudariusiai Šilutės rajono savivaldybės tarybai. 
_____________________
